title: Provedbena uredba Komisije (EU) 2018/709 оd 14. svibnja 2018. o izmjeni Provedbene uredbe (EU) br. 809/2014 u pogledu propisa za etikete koji se odnose na zahtjeve za potporu za površine koje se upotrebljavaju za proizvodnju konoplje

text:
                  15.5.2018

                  HR

                  Službeni list Europske unije

                  L 119/29

            PROVEDBENA UREDBA KOMISIJE (EU) 2018/709
      оd 14. svibnja 2018.
      o izmjeni Provedbene uredbe (EU) br. 809/2014 u pogledu propisa za etikete koji se odnose na zahtjeve za potporu za površine koje se upotrebljavaju za proizvodnju konoplje
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 78. prvi podstavak točku (b),
      budući da:

                  (1)

                  U skladu s člankom 17. stavkom 7. prvim podstavkom točkom (c) Provedbene uredbe Komisije (EU) br. 809/2014 (2) za površine koje se upotrebljavaju za proizvodnju konoplje jedinstveni zahtjev mora sadržavati službene etikete na pakiranju sjemena u skladu s Direktivom Vijeća 2002/57/EZ (3).

                  (2)

                  Članak 9. stavak 1. Delegirane uredbe Komisije (EU) br. 639/2014 (4) kako je izmijenjena Delegiranom uredbom Komisije (EU) 2018/707 (5) uključuje alternativnu certifikaciju sjemena konoplje u slučaju čuvanih sorata u skladu s Direktivom Komisije 2008/62/EZ (6).

                  (3)

                  Stoga je primjereno izmijeniti članak 17. stavak 7. prvi podstavak točku (c) Provedbene uredbe (EU) br. 809/2014 i navesti dokumente koji će se prihvatiti kao službene etikete u slučaju čuvanih sorata certificiranih u skladu s Direktivom 2008/62/EZ.

                  (4)

                  Provedbenu uredbu (EU) br. 809/2014 trebalo bi stoga na odgovarajući način izmijeniti.

                  (5)

                  Mjere predviđene ovom Uredbom u skladu su s mišljenjem Odbora za izravna plaćanja,

            DONIJELA JE OVU UREDBU:
      Članak 1.
      U članku 17. stavku 7. prvom podstavku Provedbene uredbe (EU) br. 809/2014 točka (c) zamjenjuje se sljedećim:

                     „(c)

                     službene etikete na pakiranju sjemena u skladu s Direktivom Vijeća 2002/57/EZ (*1), a posebno njezinim člankom 12., ili bilo kakve druge dokumente koje država članica priznaje kao jednakovrijedne; ili, u slučaju čuvanih sorata certificiranih u skladu s Direktivom Komisije 2008/62/EZ (*2), etikete dobavljača ili tiskanu ili otisnutu obavijest na pakiranjima sjemena čuvanih sorata iz članka 18. te direktive.

      Članak 2.
      Ova Uredba stupa na snagu sljedećeg dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 14. svibnja 2018.

               Za Komisiju

               Predsjednik

            Jean-Claude JUNCKER

         (1)  SL L 347, 20.12.2013., str. 549.

         (2)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).

         (3)  Direktiva Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (SL L 193, 20.7.2002., str. 74.).

         (4)  Delegirana uredba Komisije (EU) br. 639/2014 od 11. ožujka 2014. o dopuni Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike te o izmjeni Priloga X. toj uredbi (SL L 181, 20.6.2014., str. 1.).

         (5)  Delegirana uredba Komisije (EU) 2018/707 оd 28. veljače 2018. o izmjeni Delegirane uredbe (EU) br. 639/2014 u pogledu kriterija prihvatljivosti za potporu za konoplju u okviru programa osnovnih plaćanja te određenih zahtjeva u pogledu dobrovoljne proizvodno vezane potpore (vidjeti stranicu 1. ovoga Službenog lista).

         (6)  Direktiva Komisije 2008/62/EZ od 20. lipnja 2008. o predviđanju određenih odstupanja za prihvaćanje poljoprivrednih lokalnih populacija i sorata koje su prirodno prilagođene lokalnim i regionalnim uvjetima i kojima prijeti genetska erozija te za stavljanje na tržište sjemena i sjemenskog krumpira tih lokalnih populacija i sorata (SL L 162, 21.6.2008., str. 13.).


title: Provedbena uredba Komisije (EU) 2018/720 оd 16. svibnja 2018. o otvaranju carinske kvote Unije za perad podrijetlom iz Islanda i upravljanju njome

text:
               17.5.2018

               HR

               Službeni list Europske unije

               L 122/2

         PROVEDBENA UREDBA KOMISIJE (EU) 2018/720
   оd 16. svibnja 2018.
   o otvaranju carinske kvote Unije za perad podrijetlom iz Islanda i upravljanju njome
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 58. stavak 1.,
   budući da:

               (1)

               Sklopljen je sporazum obliku razmjene pisama između Europske unije i Islanda o dodatnim trgovinskim povlasticama za poljoprivredne proizvode („Sporazum”), postignut na temelju članka 19. Sporazuma o Europskom gospodarskom prostoru (2). Sporazum je odobren u ime Unije Odlukom Vijeća (EU) 2017/1913 (3).

               (2)

               U Prilogu V. Sporazumu predviđa se otvaranje godišnje bescarinske kvote za uvoz peradi podrijetlom iz Islanda u Uniju.

               (3)

               U skladu s Odlukom (EU) 2017/1913 Sporazum treba stupiti na snagu prvog dana sedmog mjeseca nakon datuma na koji su stranke obavijestile jedna drugu o dovršenju potrebnih unutarnjih postupaka. Posljednja od tih obavijesti stigla je 19. listopada 2017. Sporazum stoga treba stupiti na snagu 1. svibnja 2018. Mjere utvrđene u ovoj Uredbi trebale bi se primjenjivati od datuma stupanja na snagu Sporazuma.

               (4)

               U Sporazumu je utvrđena godišnja primjena carinske kvote te bi uvozom stoga trebalo upravljati na osnovi kalendarske godine. Međutim, s obzirom na to da se taj sporazum počinje primjenjivati od 1. svibnja 2018., godišnje količine za 2018. i naredne godine trebalo bi utvrditi u skladu s Prilogom V. Sporazumu.

               (5)

               Komisija bi trebala upravljati carinskom kvotom prema kronološkom redoslijedu datuma prihvaćanja carinskih deklaracija za puštanje u slobodni promet u skladu s pravilima o upravljanju carinskim kvotama utvrđenima u Provedbenoj uredbi Komisije (EU) 2015/2447 (4).

               (6)

               U Sporazumu se predviđa da se odredbe utvrđene u Protokolu 3. uz Sporazum između Europske ekonomske zajednice i Republike Islanda, kako je izmijenjen Odlukom br. 2/2005 Zajedničkog odbora EZ – Island (5), primjenjuju na proizvode za koje je odobrena carinska kvota.

               (7)

               Mjere predviđene ovom Uredbom u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   Carinska kvota Unije otvorena je za perad podrijetlom iz Islanda kako je utvrđeno u Prilogu.
   Članak 2.
   Carinskom kvotom utvrđenom u Prilogu upravlja se u skladu s člancima od 49. do 54. Provedbene uredbe (EU) 2015/2447.
   Članak 3.
   Kako bi se ostvarilo pravo na korištenje carinske kvote utvrđene u ovoj Uredbi roba navedena u Prilogu mora ispunjavati uvjete mutatis mutandis pravila o podrijetlu i drugih odredaba utvrđenih u Protokolu 3. uz Sporazum između Europske ekonomske zajednice i Republike Islanda, kako je izmijenjen Odlukom br. 2/2005 Zajedničkog odbora EZ – Island.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. svibnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 269, 10.10.2013., str. 1.

      (2)  SL L 274, 24.10.2017., str. 58.

      (3)  Odluka Vijeća (EU) 2017/1913 od 9. listopada 2017. o sklapanju Sporazuma u obliku razmjene pisama između Europske unije i Islanda o dodatnim trgovinskim povlasticama za poljoprivredne proizvode (SL L 274, 24.10.2017., str. 57.).

      (4)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije (SL L 343, 29.12.2015., str. 58.).

      (5)  Odluka br. 2/2005 Zajedničkog odbora EZ – Island od 22. prosinca 2005. o izmjeni Protokola 3. uz Sporazum, o definiciji pojma „proizvodi s podrijetlom” i načinima administrativne suradnje (SL L 131, 18.5.2006., str. 1.).

      PRILOG
      Neovisno o pravilima za tumačenje kombinirane nomenklature smatra se da opis proizvoda ima samo indikativno značenje jer je područje primjene povlaštenog režima u okviru ovog Priloga utvrđeno tarifnim brojem HS navedenim u drugom stupcu tablice.

                  Redni br.

                  Tarifni broj HS

                  Opis proizvoda

                  Godišnja količina carinske kvote
                  (tona neto mase)

                  Stopa carine unutar kvote
                  (%)

                  09.0830

                  0207

                  Perad

                  od 1.5.2018. do 31.12.2018.:
                  100
                  Za svaku kalendarsku godinu nakon 1.1.2019.:
                  300

                  0


title: Provedbena uredba Komisije (EU) 2018/724 оd 16. svibnja 2018. o određenim mjerama trgovinske politike u pogledu određenih proizvoda s podrijetlom iz Sjedinjenih Američkih Država

text:
               17.5.2018

               HR

               Službeni list Europske unije

               L 122/14

         PROVEDBENA UREDBA KOMISIJE (EU) 2018/724
   оd 16. svibnja 2018.
   o određenim mjerama trgovinske politike u pogledu određenih proizvoda s podrijetlom iz Sjedinjenih Američkih Država
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 654/2014 Europskog parlamenta i Vijeća od 15. svibnja 2014. o ostvarivanju prava Unije na primjenu i provedbu međunarodnih trgovinskih pravila (1), a posebno njezin članak 4. stavak 1.,
   budući da:

               (1)

               Sjedinjene Američke Države („Sjedinjene Države”) 8. ožujka 2018. donijele su zaštitne mjere u obliku povećanja carine na uvoz određenih proizvoda od čelika i aluminija koje su stupile na snagu 23. ožujka 2018. na neograničeno razdoblje. Datum stupanja na snagu povećanja carine u odnosu na Europsku uniju odgođen je 22. ožujka na 1. svibnja 2018.

               (2)

               Iako ih Sjedinjene Države opisuju kao sigurnosne mjere, riječ je zapravo o zaštitnim mjerama. Sastoje se od korektivne mjere kojom se remeti ravnoteža koncesija i obveza koje proizlaze iz Sporazuma o Svjetskoj trgovinskoj organizaciji („Sporazum o WTO-u”) i ograničava uvoz u cilju zaštite domaće industrije od inozemne konkurencije radi ostvarivanja trgovinskog blagostanja te industrije. Iznimke u vezi sa sigurnošću iz Općeg sporazuma o carinama i trgovini iz 1994. („GATT iz 1994.”) ne primjenjuju se na te zaštitne mjere niti ih opravdavaju te ne utječu na pravo ponovnog postizanja ravnoteže u skladu s odgovarajućim odredbama Sporazuma o WTO-u.

               (3)

               Sporazumom WTO-a o zaštitnim mjerama predviđeno je pravo bilo koje članice izvoznice pogođene zaštitnom mjerom da suspendira primjenu bitno istovjetnih koncesija ili drugih obveza na trgovinu članice WTO-a koja primjenjuje zaštitnu mjeru, pod uvjetom da se savjetovanjima ne postigne zadovoljavajuće rješenje i da se tome ne usprotivi Vijeće WTO-a za trgovinu robom.

               (4)

               Savjetovanjima između Sjedinjenih Država i Unije u skladu s člankom 8. i člankom 12. stavkom 3. Sporazuma WTO-a o zaštitnim mjerama nije se postiglo zadovoljavajuće rješenje (2).

               (5)

               Suspenzija od strane Unije bitno istovjetnih koncesija ili drugih obveza trebala bi stupiti na snagu 30 dana od datuma obavješćivanja Vijeća za trgovinu robom, osim ako se Vijeće za trgovinu robom usprotivi. Sporazumom o WTO-u predviđeno je da se pravo suspenzije ostvaruje (a) odmah, pod uvjetom da zaštitna mjera nije poduzeta zbog apsolutnog povećanja uvoza ili da nije u skladu s odgovarajućim odredbama Sporazuma o WTO-u, ili (b) nakon isteka razdoblja od tri godine od primjene zaštitne mjere.

               (6)

               Komisija na temelju članka 4. stavka 1. Uredbe (EU) br. 654/2014 ostvaruje pravo na suspenziju primjene bitno istovrijednih koncesija ili drugih obveza s namjerom ponovnog postizanja ravnoteže koncesija ili drugih obveza u trgovinskim odnosima s trećim zemljama. Odgovarajuće je djelovanje u obliku mjera trgovinske politike koje se, među ostalim, mogu sastojati od suspenzije carinskih koncesija i određivanja novih ili povećanih carina.

               (7)

               Pri osmišljavanju i odabiru odgovarajućih mjera trgovinske politike Komisija primjenjuje objektivne kriterije u skladu s člankom 4. stavkom 2. točkom (c) i člankom 4. stavkom 3. Uredbe (EU) br. 654/2014, uzimajući u obzir proporcionalnost svih mjera, njihov potencijal za pružanje potpore industrijama Unije koje su pogođene zaštitnim mjerama i cilj umanjivanja negativnog gospodarskog utjecaja na Uniju, uključujući u pogledu osnovnih sirovina.

               (8)

               U skladu s člankom 9. Uredbe (EU) br. 654/2014, Komisija je dionicima omogućila da izraze svoje stavove i dostave informacije o gospodarskim interesima Unije u tom pogledu (3).

               (9)

               Zaštitne mjere Sjedinjenih Država mogu imati znatan negativni gospodarski utjecaj na predmetne industrije Unije. Njima bi se znatno ograničio izvoz predmetnih proizvoda od čelika i aluminija iz Unije u Sjedinjene Države. Pogođeni uvoz relevantnih proizvoda od čelika i aluminija iz Unije u Sjedinjene Države vrijedi najmanje 6,41 milijardu EUR u 2017. (od čega 5,30 milijardi EUR čini ukupan uvoz čelika, a 1,11 milijardi EUR ukupan uvoz aluminija).

               (10)

               Suspenzija trgovinskih koncesija za određene proizvode do razine koja odražava i ne premašuje iznos koji bi proizlazio iz primjene carina Sjedinjenih Država na uvoz proizvoda od čelika i aluminija iz Unije u Sjedinjene Države stoga čini odgovarajuću suspenziju primjene bitno istovjetnih trgovinskih koncesija u skladu sa Sporazumom WTO-a o zaštitnim mjerama.

               (11)

               Komisija naknadno, posebnim provedbenim aktom, može odlučiti provesti suspenziju primjene trgovinskih koncesija, ako je potrebno ili u mjeri u kojoj je potrebno, primjenom dodatnih carina na određene proizvode s podrijetlom iz Sjedinjenih Država koji se uvoze u Uniju. Komisija bi trebala odrediti područje primjene, uzimajući u obzir zahtjeve o vremenskom rasporedu navedene u uvodnoj izjavi 5., ovisno o tome isključuju li Sjedinjene Države određene proizvode ili poduzeća iz zaštitnih mjera.

               (12)

               Uzimajući u obzir zahtjeve o vremenskom rasporedu navedene u uvodnoj izjavi 5., dodatne carine trebale bi se primjenjivati, ako je potrebno i u mjeri u kojoj je potrebno, u dvije faze. U prvoj fazi carine ad valorem od najviše 25 % na uvoz proizvoda navedenih u Prilogu I. mogu se primjenjivati odmah i sve dok Sjedinjene Države ne prestanu primjenjivati svoje zaštitne mjere na proizvode iz Unije.

               (13)

               Ukupan iznos carina ad valorem u prvoj fazi odraz je povećanja carine od 25 % koje Sjedinjene Države primjenjuju na uvoz „plosnatih ugljenih i legiranih proizvoda” i „dugačkih ugljenih i legiranih proizvoda” (4) iz Unije u Sjedinjene Države (2,83 milijarde EUR ukupne vrijednosti uvoza iz Unije u Sjedinjene Države u 2017.). To su proizvodi od čelika za koje Sjedinjene Države nisu poduzele zaštitne mjere zbog apsolutnog povećanja uvoza.

               (14)

               U drugoj fazi daljnje dodatne carine ad valorem od najviše 10 %, 25 %, 35 % i 50 % na uvoz proizvoda navedenih u Prilogu II. mogu se primjenjivati od 23. ožujka 2021. ili nakon što Tijelo za rješavanje sporova WTO-a donese ili bude obaviješteno o odluci da zaštitne mjere Sjedinjenih Država nisu u skladu s relevantnim odredbama Sporazuma o WTO-u, ako to nastupi prije, dok se zaštitne mjere Sjedinjenih Država ne prestanu primjenjivati.

               (15)

               Ukupan iznos carina ad valorem u drugoj fazi odraz je povećanja carine od 10 % koje Sjedinjene Države primjenjuje na uvoz proizvoda od aluminija (5) i 25 % koje primjenjuje na uvoz „ugljenih i legiranih cijevi”, „ugljenih i legiranih poluproizvoda” i „proizvoda od nehrđajućeg čelika” (6) iz Unije u Sjedinjene Države (3,58 milijardi EUR ukupne vrijednosti uvoza iz Unije u Sjedinjene Države u 2017. od kojih 2,47 milijardi EUR čini uvoz proizvoda od čelika, a 1,11 milijardi EUR čini uvoz proizvoda od aluminija). To su proizvodi čiji se uvoz naizgled apsolutno povećao.

               (16)

               Mjere trgovinske politike i predmetni proizvodi odabrani su u skladu s kriterijima iz članka 4. stavka 2. točke (c) i članka 4. stavka 3. Uredbe (EU) br. 654/2014.

               (17)

               Budući da ne premašuju vrijednost uvoza iz Unije pogođenog zaštitnim mjerama Sjedinjenih Država, kako je navedeno u uvodnim izjavama 9. i 10., mjere trgovinske politike proporcionalne su učinku zaštitnih mjera Sjedinjenih Država i nisu prekomjerne. Osim toga, napominje se da će se u početku primjenjivati samo dio dostupne ukupne vrijednosti, kako je opisano u uvodnim izjavama 12. i 13.

               (18)

               Mjerama trgovinske politike trebala bi se pružiti potpora industrijama čelika i aluminija u Uniji koje su pogođene zaštitnim mjerama Sjedinjenih Država.

               (19)

               Mjere trgovinske politike trebale bi se primjenjivati na uvoz proizvoda s podrijetlom iz Sjedinjenih Država o čijoj opskrbi Unija nije bitno ovisna. Mjere trgovinske politike mogu se primijeniti i na sektore čelika i aluminija. Tim se pristupom u najvećoj mogućoj mjeri izbjegava negativan utjecaj na razne sudionike na tržištu Unije, uključujući potrošače.

               (20)

               Te dodatne carine ne bi se trebale primjenjivati na proizvode za koje je uvozna dozvola s izuzećem od carine ili njezinim smanjenjem izdana prije datuma stupanja na snagu ove Uredbe.

               (21)

               Dodatne carine ne bi se trebale primjenjivati na proizvode za koje uvoznici mogu dokazati da su izvezeni iz Sjedinjenih Država u Uniju prije datuma primjene dodatnih carina.

               (22)

               Ovom Uredbom ne dovodi se u pitanje dosljednost zaštitnih mjera Sjedinjenih Država s relevantnim odredbama Sporazuma o WTO-u.

               (23)

               S obzirom na primjenjive rokove WTO-a i preliminarnu prirodu ovog akta, primjereno je da stupi na snagu na dan objave u Službenom listu Europske unije.

               (24)

               Mjere predviđene ovom Uredbom u skladu su s mišljenjem Odbora za trgovinske prepreke, koji je uspostavljen Uredbom (EU) 2015/1843 Europskog parlamenta i Vijeća (7),

         DONIJELA JE OVU UREDBU:
   Članak 1.
   Komisija odmah, a najkasnije do 18. svibnja 2018., Vijeću WTO-a za trgovinu robom upućuje pisanu obavijest da, ako se Vijeće za trgovinu robom ne usprotivi, Unija od 20. lipnja 2018. suspendira primjenu koncesija za uvozne carine na temelju GATT-a iz 1994. na trgovinu Sjedinjenih Država, za proizvode navedene u Prilogu I. i Prilogu II., kako bi omogućila primjenu dodatnih carina na uvoz tih proizvoda s podrijetlom iz Sjedinjenih Država.
   Članak 2.
   Primjena dodatnih carina na te proizvode na temelju naknadnog provedbenog akta Komisije izvršava se u okviru sljedećih parametara i njome se uzimaju u obzir sva naknadna isključenja određenih proizvoda ili poduzeća iz zaštitnih mjera Sjedinjenih Država:

               (a)

               U prvoj fazi dodatna carina ad valorem od najviše 25 % može se primjenjivati od 20. lipnja 2018. na uvoz proizvoda navedenih u Prilogu I.

               (b)

               U drugoj fazi daljnja dodatna carina ad valorem od najviše 10 %, 25 %, 35 % ili 50 % može se primjenjivati na uvoz proizvoda navedenih u Prilogu II.:

                           —

                           od 23. ožujka 2021., ili

                           —

                           od petog dana od datuma na koji Tijelo za rješavanje sporova WTO-a donese ili bude obaviješteno o odluci da zaštitne mjere Sjedinjenih Država nisu u skladu s relevantnim odredbama Sporazuma o WTO-u, ako to nastupi prije, dok se zaštitne mjere ne prestanu primjenjivati. U potonjem slučaju, Komisija u Službenom listu Europske unije objavljuje obavijest u kojoj se navodi datum donošenja te odluke ili obavješćivanja o njoj.

         Članak 3.
   Suspenzija predviđena člankom 1. može se izvršavati sve dok i u mjeri u kojoj Sjedinjene Države primjenjuju ili ponovno primjenjuju svoje zaštitne mjere na način koji utječe na proizvode iz Unije. Komisija u Službenom listu Europske unije objavljuje obavijest u kojoj se navodi datum prestanka primjene zaštitnih mjera Sjedinjenih Država.
   Članak 4.
   1.   Dodatna carina ne primjenjuje se na proizvode navedene u prilozima za koje je uvozna dozvola s izuzećem od carine ili njezinim smanjenjem izdana prije datuma stupanja na snagu ove Uredbe.
   2.   Dodatna carina ne primjenjuje se na proizvode navedene u prilozima za koje uvoznici mogu dokazati da su izvezeni iz Sjedinjenih Država u Uniju prije datuma primjene dodatne carine na taj proizvod.
   Članak 5.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 189, 27.6.2014., str. 50.

      (2)  Savjetovanja je zatražila Unija 16. travnja 2018. Dogovor nije postignut i istekao je rok od 30 dana za savjetovanja naveden u članku 8. Sporazuma WTO-a o zaštitnim mjerama.

      (3)  http://trade.ec.europa.eu/consultations/index.cfm?consul_id=253

      (4)  Proizvodi koji se navode u Izvješću Ministarstva trgovine SAD-a od 11. siječnja 2018. (https://www.commerce.gov/sites/commerce.gov/files/the_effect_of_imports_of_steel_on_the_national_security_-_with_redactions_-_20180111.pdf).

      (5)  Proizvodi koji se navode u Izvješću Ministarstva trgovine SAD-a od 17. siječnja 2018. (https://www.commerce.gov/sites/commerce.gov/files/the_effect_of_imports_of_aluminum_on_the_national_security_-_with_redactions_-_20180117.pdf).

      (6)  Isto, bilješka 4.

      (7)  Uredba (EU) 2015/1843 Europskog parlamenta i Vijeća od 6. listopada 2015. o utvrđivanju postupaka Unije u području zajedničke trgovinske politike kako bi se osiguralo ostvarivanje prava Unije prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (kodifikacija) (SL L 272, 16.10.2015., str. 1.).

      PRILOG I.

         Proizvodi na koje bi se mogle primjenjivati dodatne carine od 20. lipnja 2018.

                  KN 2018. (1)

                  Dodatna carina

                  0710 40 00

                  25 %

                  0711 90 30

                  25 %

                  0713 33 90

                  25 %

                  1005 90 00

                  25 %

                  1006 30 21

                  25 %

                  1006 30 23

                  25 %

                  1006 30 25

                  25 %

                  1006 30 27

                  25 %

                  1006 30 42

                  25 %

                  1006 30 44

                  25 %

                  1006 30 46

                  25 %

                  1006 30 48

                  25 %

                  1006 30 61

                  25 %

                  1006 30 63

                  25 %

                  1006 30 65

                  25 %

                  1006 30 67

                  25 %

                  1006 30 92

                  25 %

                  1006 30 94

                  25 %

                  1006 30 96

                  25 %

                  1006 30 98

                  25 %

                  1006 40 00

                  25 %

                  1904 10 30

                  25 %

                  1904 90 10

                  25 %

                  2001 90 30

                  25 %

                  2004 90 10

                  25 %

                  2005 80 00

                  25 %

                  2008 11 10

                  25 %

                  2009 12 00

                  25 %

                  2009 19 11

                  25 %

                  2009 19 19

                  25 %

                  2009 19 91

                  25 %

                  2009 19 98

                  25 %

                  2009 81 11

                  25 %

                  2009 81 19

                  25 %

                  2009 81 31

                  25 %

                  2009 81 59

                  25 %

                  2009 81 95

                  25 %

                  2009 81 99

                  25 %

                  2208 30 11

                  25 %

                  2208 30 19

                  25 %

                  2208 30 82

                  25 %

                  2208 30 88

                  25 %

                  2402 10 00

                  25 %

                  2402 20 10

                  25 %

                  2402 20 90

                  25 %

                  2402 90 00

                  25 %

                  2403 11 00

                  25 %

                  2403 19 10

                  25 %

                  2403 19 90

                  25 %

                  2403 91 00

                  25 %

                  2403 99 10

                  25 %

                  2403 99 90

                  25 %

                  3304 20 00

                  25 %

                  3304 30 00

                  25 %

                  3304 91 00

                  25 %

                  6109 10 00

                  25 %

                  6109 90 20

                  25 %

                  6109 90 90

                  25 %

                  6203 42 31

                  25 %

                  6203 42 90

                  25 %

                  6203 43 11

                  25 %

                  6204 62 31

                  25 %

                  6204 62 90

                  25 %

                  6302 31 00

                  25 %

                  6403 59 95

                  25 %

                  7210 12 20

                  25 %

                  7210 12 80

                  25 %

                  7219 12 10

                  25 %

                  7219 12 90

                  25 %

                  7219 13 10

                  25 %

                  7219 13 90

                  25 %

                  7219 32 10

                  25 %

                  7219 32 90

                  25 %

                  7219 33 10

                  25 %

                  7219 33 90

                  25 %

                  7219 34 10

                  25 %

                  7219 34 90

                  25 %

                  7219 35 90

                  25 %

                  7222 20 11

                  25 %

                  7222 20 21

                  25 %

                  7222 20 29

                  25 %

                  7222 20 31

                  25 %

                  7222 20 81

                  25 %

                  7222 20 89

                  25 %

                  7222 40 10

                  25 %

                  7222 40 50

                  25 %

                  7222 40 90

                  25 %

                  7223 00 11

                  25 %

                  7223 00 19

                  25 %

                  7223 00 91

                  25 %

                  7226 92 00

                  25 %

                  7228 30 20

                  25 %

                  7228 30 41

                  25 %

                  7228 30 49

                  25 %

                  7228 30 61

                  25 %

                  7228 30 69

                  25 %

                  7228 30 70

                  25 %

                  7228 30 89

                  25 %

                  7228 50 20

                  25 %

                  7228 50 40

                  25 %

                  7228 50 69

                  25 %

                  7228 50 80

                  25 %

                  7229 90 20

                  25 %

                  7229 90 50

                  25 %

                  7229 90 90

                  25 %

                  7301 20 00

                  25 %

                  7304 31 20

                  25 %

                  7304 31 80

                  25 %

                  7304 41 00

                  25 %

                  7306 30 11

                  25 %

                  7306 30 19

                  25 %

                  7306 30 41

                  25 %

                  7306 30 49

                  25 %

                  7306 30 72

                  25 %

                  7306 30 77

                  25 %

                  7306 30 80

                  25 %

                  7306 40 20

                  25 %

                  7306 40 80

                  25 %

                  7307 11 10

                  25 %

                  7307 11 90

                  25 %

                  7307 19 10

                  25 %

                  7307 19 90

                  25 %

                  7308 30 00

                  25 %

                  7308 40 00

                  25 %

                  7308 90 51

                  25 %

                  7308 90 59

                  25 %

                  7308 90 98

                  25 %

                  7309 00 10

                  25 %

                  7309 00 51

                  25 %

                  7309 00 59

                  25 %

                  7310 29 10

                  25 %

                  7310 29 90

                  25 %

                  7311 00 13

                  25 %

                  7311 00 19

                  25 %

                  7311 00 99

                  25 %

                  7314 14 00

                  25 %

                  7314 19 00

                  25 %

                  7314 49 00

                  25 %

                  7315 11 10

                  25 %

                  7315 11 90

                  25 %

                  7315 12 00

                  25 %

                  7315 19 00

                  25 %

                  7315 89 00

                  25 %

                  7315 90 00

                  25 %

                  7318 14 10

                  25 %

                  7318 14 91

                  25 %

                  7318 14 99

                  25 %

                  7318 16 40

                  25 %

                  7318 16 60

                  25 %

                  7318 16 92

                  25 %

                  7318 16 99

                  25 %

                  7321 11 10

                  25 %

                  7321 11 90

                  25 %

                  7322 90 00

                  25 %

                  7323 93 00

                  25 %

                  7323 99 00

                  25 %

                  7324 10 00

                  25 %

                  7325 10 00

                  25 %

                  7325 99 10

                  25 %

                  7325 99 90

                  25 %

                  7326 90 30

                  25 %

                  7326 90 40

                  25 %

                  7326 90 50

                  25 %

                  7326 90 60

                  25 %

                  7326 90 92

                  25 %

                  7326 90 96

                  25 %

                  7606 11 10

                  25 %

                  7606 11 91

                  25 %

                  7606 12 20

                  25 %

                  7606 12 92

                  25 %

                  7606 12 93

                  25 %

                  8711 40 00

                  25 %

                  8711 50 00

                  25 %

                  8903 91 10

                  25 %

                  8903 91 90

                  25 %

                  8903 92 10

                  25 %

                  8903 92 91

                  25 %

                  8903 92 99

                  25 %

                  8903 99 10

                  25 %

                  8903 99 91

                  25 %

                  8903 99 99

                  25 %

                  9504 40 00

                  25 %

         (1)  Oznake nomenklature preuzete su iz Kombinirane nomenklature, kako je definirana u članku 1. stavku 2. Uredbe Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.) i navedena u njezinom Prilogu I., koje vrijede u trenutku objave ove Uredbe i kako su izmijenjene, mutatis mutandis, naknadnim zakonodavstvom, uključujući nedavnu Provedbenu uredbu Komisije (EU) 2017/1925 od 12. listopada 2017. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 282, 31.10.2017., str. 1.).

      PRILOG II.

         Proizvodi na koje bi se mogle primjenjivati daljnje dodatne carine od 23. ožujka 2021. ili nakon utvrđivanja neusklađenosti zaštitnih mjera SAD-a sa Sporazumom o WTO-u

                  KN 2018. (1)

                  Dodatna carina

                  2008 93 11

                  25 %

                  2008 93 19

                  25 %

                  2008 93 29

                  25 %

                  2008 93 91

                  25 %

                  2008 93 93

                  25 %

                  2008 93 99

                  25 %

                  2208 30 11

                  25 %

                  2208 30 19

                  25 %

                  2208 30 82

                  25 %

                  2208 30 88

                  25 %

                  3301 12 10

                  10 %

                  3301 13 10

                  10 %

                  3301 90 10

                  10 %

                  3301 90 30

                  10 %

                  3301 90 90

                  10 %

                  3302 90 10

                  10 %

                  3302 90 90

                  10 %

                  3304 10 00

                  10 %

                  3305 30 00

                  10 %

                  4818 20 10

                  25 %

                  4818 20 91

                  35 %

                  4818 20 99

                  25 %

                  4818 30 00

                  25 %

                  4818 50 00

                  35 %

                  4818 90 10

                  25 %

                  4818 90 90

                  35 %

                  5606 00 91

                  10 %

                  5606 00 99

                  10 %

                  5907 00 00

                  10 %

                  5911 10 00

                  10 %

                  5911 20 00

                  10 %

                  5911 31 11

                  10 %

                  5911 31 19

                  10 %

                  5911 31 90

                  10 %

                  5911 32 11

                  10 %

                  5911 32 19

                  10 %

                  5911 32 90

                  10 %

                  6203 42 11

                  50 %

                  6203 42 33

                  50 %

                  6203 42 35

                  50 %

                  6203 42 51

                  50 %

                  6203 42 59

                  50 %

                  6203 43 19

                  50 %

                  6203 43 31

                  50 %

                  6203 43 39

                  50 %

                  6203 43 90

                  50 %

                  6204 62 11

                  50 %

                  6204 62 33

                  50 %

                  6204 62 39

                  50 %

                  6204 62 51

                  50 %

                  6204 62 59

                  50 %

                  6205 30 00

                  50 %

                  6301 30 10

                  50 %

                  6301 30 90

                  50 %

                  6402 19 00

                  25 %

                  6402 99 10

                  50 %

                  6402 99 31

                  25 %

                  6402 99 39

                  25 %

                  6402 99 50

                  25 %

                  6402 99 91

                  25 %

                  6402 99 93

                  25 %

                  6402 99 96

                  25 %

                  6402 99 98

                  25 %

                  6403 59 05

                  25 %

                  6403 59 11

                  25 %

                  6403 59 31

                  25 %

                  6403 59 35

                  25 %

                  6403 59 39

                  25 %

                  6403 59 50

                  25 %

                  6403 59 91

                  25 %

                  6403 59 99

                  25 %

                  6601 10 00

                  50 %

                  6911 10 00

                  50 %

                  6911 90 00

                  50 %

                  6912 00 21

                  50 %

                  6912 00 23

                  50 %

                  6912 00 25

                  50 %

                  6912 00 29

                  50 %

                  6912 00 81

                  50 %

                  6912 00 83

                  50 %

                  6912 00 85

                  50 %

                  6912 00 89

                  50 %

                  6913 10 00

                  50 %

                  6913 90 10

                  50 %

                  6913 90 93

                  50 %

                  6913 90 98

                  50 %

                  6914 10 00

                  50 %

                  6914 90 00

                  50 %

                  7005 21 25

                  25 %

                  7005 21 30

                  25 %

                  7005 21 80

                  25 %

                  7007 19 10

                  10 %

                  7007 19 20

                  10 %

                  7007 19 80

                  10 %

                  7007 21 20

                  10 %

                  7007 21 80

                  10 %

                  7007 29 00

                  10 %

                  7009 10 00

                  25 %

                  7009 91 00

                  10 %

                  7013 28 10

                  10 %

                  7013 28 90

                  10 %

                  7102 31 00

                  10 %

                  7113 11 00

                  25 %

                  7113 19 00

                  25 %

                  7113 20 00

                  25 %

                  7228 50 61

                  25 %

                  7326 90 98

                  10 %

                  7604 29 90

                  25 %

                  7606 11 93

                  25 %

                  7606 11 99

                  25 %

                  8422 11 00

                  50 %

                  8450 11 11

                  50 %

                  8450 11 19

                  50 %

                  8450 11 90

                  50 %

                  8450 12 00

                  50 %

                  8450 19 00

                  50 %

                  8506 10 11

                  10 %

                  8506 10 18

                  10 %

                  8506 10 91

                  10 %

                  8506 10 98

                  10 %

                  8506 90 00

                  10 %

                  8543 70 01

                  50 %

                  8543 70 02

                  50 %

                  8543 70 03

                  50 %

                  8543 70 04

                  50 %

                  8543 70 05

                  50 %

                  8543 70 06

                  50 %

                  8543 70 07

                  50 %

                  8543 70 08

                  50 %

                  8543 70 09

                  50 %

                  8543 70 10

                  50 %

                  8543 70 30

                  50 %

                  8543 70 50

                  50 %

                  8543 70 60

                  50 %

                  8543 70 90

                  25 %

                  8704 21 10

                  10 %

                  8704 21 31

                  10 %

                  8704 21 39

                  10 %

                  8704 21 91

                  10 %

                  8704 21 99

                  10 %

                  8711 40 00

                  25 %

                  8711 50 00

                  25 %

                  8901 90 10

                  50 %

                  8901 90 90

                  50 %

                  8902 00 10

                  50 %

                  8902 00 90

                  50 %

                  8903 10 10

                  10 %

                  8903 10 90

                  10 %

                  8903 92 91

                  25 %

                  8903 92 99

                  25 %

                  9401 61 00

                  50 %

                  9401 69 00

                  50 %

                  9401 71 00

                  50 %

                  9401 79 00

                  50 %

                  9401 80 00

                  50 %

                  9404 90 10

                  25 %

                  9404 90 90

                  25 %

                  9405 99 00

                  25 %

         (1)  Oznake nomenklature preuzete su iz Kombinirane nomenklature, kako je definirana u članku 1. stavku 2. Uredbe Vijeća (EEZ) br. 2658/87 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.) i navedena u njezinom Prilogu I., koje vrijede u trenutku objave ove Uredbe i kako su izmijenjene, mutatis mutandis, naknadnim zakonodavstvom, uključujući nedavnu Provedbenu uredbu Komisije (EU) 2017/1925 od 12. listopada 2017. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 282, 31.10.2017., str. 1.).


title: Provedbena uredba Komisije (EU) 2018/732 оd 17. svibnja 2018. o zajedničkoj metodologiji za usporedbu jediničnih cijena alternativnih goriva u skladu s Direktivom 2014/94/EU Europskog parlamenta i Vijeća (Tekst značajan za EGP. )

text:
               18.5.2018

               HR

               Službeni list Europske unije

               L 123/85

         PROVEDBENA UREDBA KOMISIJE (EU) 2018/732
   оd 17. svibnja 2018.
   o zajedničkoj metodologiji za usporedbu jediničnih cijena alternativnih goriva u skladu s Direktivom 2014/94/EU Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2014/94/EU Europskog parlamenta i Vijeća od 22. listopada 2014. o uspostavi infrastrukture za alternativna goriva (1), a posebno njezin članak 7. stavak 3.,
   budući da:

               (1)

               Kako bi se utvrdila najprikladnija metodologija u skladu s člankom 7. stavkom 3. Direktive 2014/94/EU, Komisija je, nakon poziva za podnošenje ponuda, od njemačke agencije za energetiku (DENA) zatražila provedbu studije radi utvrđivanja opcija za zajedničku metodologiju usporedbe jediničnih cijena alternativnih goriva (2).

               (2)

               Studijom su analizirane četiri glavne opcije. Komisija je razmotrila sve te opcije. Budući da se temelji na mjerljivim podacima, najopsežnijom opcijom smatra se izražavanje cijena goriva u primjenjivoj valuti po prijeđenih 100 km, uzimajući u obzir cijenu po jedinici goriva kako je navedeno u Direktivi 98/6/EZ Europskog parlamenta i Vijeća (3) i potrošnju u vozilima kako je navedeno u certifikatu o sukladnosti. Tom se opcijom u obzir uzimaju i energetski sadržaj goriva i drugi elementi koji su relevantni za cijenu goriva po prijeđenoj udaljenosti, a posebno energetska učinkovitost odgovarajućih tehnologija povezanih s upotrebom različitih goriva u vozilima.

               (3)

               Potrošači podržavaju primjenu metodologije izražavanja cijena goriva u primjenjivoj valuti po prijeđenih 100 km, što su izrazili u okviru anketiranja potrošača o usporedbi cijena goriva (4), koju je nakon poziva za podnošenje ponuda proveo Fédération Internationale de l'Automobile.

               (4)

               Odabranom metodologijom trebalo bi korisnicima omogućiti izravnu usporedbu koja obuhvaća sve najvažnije čimbenike, imajući u vidu i buduće mogućnosti odabira pri kupnji. Stoga se metodologija smatra najprikladnijom za veću informiranost potrošača i bolju transparentnost cijena goriva. Ujedno je i najprikladnija za općenitije ciljeve Direktive 2014/94/EU, koji se u jednakoj mjeri uzimaju u obzir u Europskoj strategiji za mobilnost s niskom razinom emisija (5) donesenoj u okviru energetske unije, konkretno za pospješivanje diversifikacije izvora energije u prometu i za smanjenje emisija CO2 i drugih onečišćujućih tvari u tom području.

               (5)

               Za izračun cijena goriva trebalo bi upotrijebiti vrijednost potrošnje goriva iz certifikata o sukladnosti vozila. Ta se vrijednost temelji na Globalnom usklađenom ispitnom postupku za laka vozila (WLTP) (6) od rujna 2017. za nove tipove vozila i od rujna 2018. za sva nova vozila. Tim se ispitnim ciklusom zamjenjuje postojeći Novi europski vozni ciklus (NEDC). Kako bi potrošači ostvarili veće koristi, u WLTP-u su predviđeni stroži uvjeti ispitivanja i pouzdanije vrijednosti potrošnje goriva. Upućivanje na te vrijednosti u skladu je s podacima za potrošače koji se pružaju u skladu s Direktivom br. 1999/94/EZ Europskog parlamenta i Vijeća (7) o dostupnosti podataka za potrošače o ekonomičnosti potrošnje goriva u vezi s prodajom novih osobnih automobila, imajući u vidu Preporuku Komisije (EU) 2017/948 (8).

               (6)

               Budući da na certifikatu o sukladnosti vozila nisu navedene vrijednosti potrošnje goriva za mješavine biogoriva s benzinskim ili dizelskim gorivom (9), države članice mogu za određivanje tih vrijednosti upotrebljavati svoje podatke.

               (7)

               Kako bi se metodologija mogla primjenjivati u svakom trenutku, cijena goriva koju treba uzeti u obzir trebala bi biti prosječna cijena po konvencionalnoj jedinici relevantnog goriva tijekom maksimalno zadnjeg tromjesečja prije izračuna.

               (8)

               Zbog ograničenja svojstvenih prikazivanju usporedbi na postajama za opskrbu gorivom, potrebno je navesti da takva metodologija podrazumijeva utvrđivanja primjeraka usporedivih osobnih automobila, barem kad je riječ o njihovoj masi i snazi motora, ali koji upotrebljavaju različita goriva.

               (9)

               Kako bi se dodatno olakšala usporedba na temelju metodologije utvrđene u ovoj Uredbi, države članice mogu iskoristiti pogodnosti nastale digitalizacijom, poput internetskih alata. Takvi bi alati trebali omogućiti prikupljanje pojedinačnih informacija za sve ili većinu modela vozila koja postoje na tržištu. Usto, takav bi alat omogućio dodavanje drugih informacija.

               (10)

               U Komisijinom višegodišnjem programu rada za financijsku potporu u prometnom sektoru u okviru Instrumenta za povezivanje Europe (CEF) za razdoblje 2014. – 2020. (10) predviđena je mjera za pomoć državama članicama u provedbi Direktive 2014/94/EU. Na temelju programa rada, cilj je konkretno pružiti potporu u dosljednoj provedbi članka 7. stavka 3. te direktive u svim državama članicama i podržati države članice u tome da se potrošačima omogući uvid u podatke putem digitalnih alata.

               (11)

               Mjere predviđene ovom Uredbom u skladu su s mišljenjem Odbora osnovanog na temelju članka 9. stavka 1. Direktive 2014/94/EU,

         DONIJELA JE OVU UREDBU:
   Članak 1.
   Zajednička metodologija za usporedbu jediničnih cijena alternativnih goriva u smislu članka 7. stavka 3. Direktive 2014/94/EU, koja se temelji na cijenama izraženima u iznosu u primjenjivoj valuti za prijeđenih 100 km, utvrđena je u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 24 mjeseca nakon njezina stupanja na snagu.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 307, 28.10.2014., str. 1.

      (2)  https://ec.europa.eu/transport/sites/transport/files/2017-01-fuel-price-comparison.pdf

      (3)  Direktiva 98/6/EZ Europskog parlamenta i Vijeća od 16. veljače 1998. o zaštiti potrošača prilikom isticanja cijena proizvoda ponuđenih potrošačima (SL L 80, 18.3.1998., str. 27.).

      (4)  https://publications.europa.eu/en/publication-detail/-/publication/4e8d1774-fa70-11e7-b8f5-01aa75ed71a1

      (5)  COM(2016) 501 final.

      (6)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe (EZ) br. 692/2008 (SL L 175, 7.7.2017., str. 1.).

      (7)  Direktiva 1999/94/EZ Europskog parlamenta i Vijeća od 13. prosinca 1999. o dostupnosti podataka za potrošače o ekonomičnosti potrošnje goriva i emisijama CO2 u vezi s prodajom novih osobnih automobila (SL L 12, 18.1.2000., str. 16).

      (8)  Preporuka Komisije (EU) 2017/948 оd 31. svibnja 2017. o primjeni vrijednosti potrošnje goriva i emisija CO2 homologiranih i izmjerenih prema Globalno usklađenom ispitnom postupkom za laka vozila kad se potrošače informira na temelju Direktive 1999/94/EZ Europskog parlamenta i Vijeća (SL L 142, 2.6.2017., str. 100.).

      (9)  Direktiva 2009/30/EZ Europskog parlamenta i Vijeća od 23. travnja 2009. o izmjeni Direktive 98/70/EZ u pogledu specifikacije benzina, dizelskoga goriva i plinskog ulja i uvođenju mehanizma praćenja i smanjivanja emisija stakleničkih plinova, o izmjeni Direktive Vijeća 1999/32/EZ u pogledu specifikacije goriva koje se koristi na plovilima na unutarnjim plovnim putovima i stavljanju izvan snage Direktive 93/12/EEZ (SL L 140, 5.6.2009., str. 88.).

      (10)  Odluka Komisije C(2014) 1921 od 26. ožujka 2014. kako je izmijenjena.

      PRILOG

                  1.

                  Zajednička metodologija utvrđena u ovom Prilogu odnosi se na alternativna goriva kako su definirana u članku 2. stavku 1. Direktive 2014/94/EU.

                  2.

                  Za potrebe prikazivanja na postajama za opskrbu gorivom, kako je navedeno u članku 7. stavku 3. prvom podstavku Direktive 2014/94/EU, metodologijom je predviđen osnovni izračun kojim se omogućuje indikativna usporedba cijena na temelju primjeraka osobnih automobila koje utvrđuju države članice i koji su usporedivi, barem kad je riječ o njihovoj masi i snazi motora, ali koji upotrebljavaju različita goriva.

                  3.

                  Metodologijom se za potrebe takve usporedbe utvrđuje da se cijene benzinskih, dizelskih i alternativnih goriva izražavaju u primjenjivoj valuti po prijeđenih 100 km. Izračun se temelji na sljedećim čimbenicima:

                              (a)

                              potrošnji goriva pojedinačnog vozila po prijeđenih 100 km navedenoj u certifikatu o sukladnosti vozila iz članka 18. Direktive 2007/46/EZ Europskog parlamenta i Vijeća (1);

                              (b)

                              ako je primjenjivo, vrijednosti potrošnje goriva po prijeđenih 100 km koje utvrđuju države članice za mješavine biogoriva s benzinskim ili dizelskim gorivom (2);

                              (c)

                              tržišne cijene po jedinici pojedinačnog goriva, izražene u primjenjivoj valuti za jedinice koje se navode u predmetnoj državi članici, u skladu s Direktivom 98/6/EZ (dalje u tekstu „konvencionalne jedinice”).

                  4.

                  Cijena izražena u primjenjivoj valuti po prijeđenih 100 km izračunava se kako slijedi:
                  cijena goriva u primjenjivoj valuti po konvencionalnoj jedinici pomnožena s potrošnjom goriva po prijeđenih 100 km.

                  5.

                  Cijena goriva u konvencionalnim jedinicama koja se uzima u obzir je prosječna cijena tijekom maksimalno zadnjeg tromjesečja prije izračuna.

         (1)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (SL L 263, 9.10.2007., str. 1.).

         (2)  Direktiva 2009/30/EZ Europskog parlamenta i Vijeća od 23. travnja 2009. o izmjeni Direktive 98/70/EZ u pogledu specifikacije benzina, dizelskoga goriva i plinskog ulja i uvođenju mehanizma praćenja i smanjivanja emisija stakleničkih plinova, o izmjeni Direktive Vijeća 1999/32/EZ u pogledu specifikacije goriva koje se koristi na plovilima na unutarnjim plovnim putovima i stavljanju izvan snage Direktive 93/12/EEZ (SL L 140, 5.6.2009., str. 88.).


title: Provedbena uredba Komisije (EU) 2018/734 оd 17. svibnja 2018. o najnižoj prodajnoj cijeni za obrano mlijeko u prahu za dvadeseti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080

text:
               18.5.2018

               HR

               Službeni list Europske unije

               L 123/92

         PROVEDBENA UREDBA KOMISIJE (EU) 2018/734
   оd 17. svibnja 2018.
   o najnižoj prodajnoj cijeni za obrano mlijeko u prahu za dvadeseti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 32.,
   budući da:

               (1)

               Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka.

               (2)

               U svjetlu ponuda primljenih za dvadeseti djelomični poziv za podnošenje ponuda, trebalo bi odrediti najnižu prodajnu cijenu.

               (3)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Za dvadeseti djelomični poziv za podnošenje ponuda za prodaju obranog mlijeka u prahu u okviru natječajnog postupka otvorenog Provedbenom uredbom (EU) 2016/2080, za koji je rok za podnošenje ponuda istekao 15. svibnja 2018., najniža prodajna cijena iznosi 115,50 EUR/100 kg.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. svibnja 2018.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 206, 30.7.2016., str. 71.

      (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).


title: Provedbena uredba Komisije (EU) 2018/746 оd 18. svibnja 2018. o izmjeni Provedbene uredbe (EU) br. 809/2014 u pogledu izmjene jedinstvenih zahtjeva i zahtjeva za plaćanje te provjera

text:
               22.5.2018

               HR

               Službeni list Europske unije

               L 125/1

         PROVEDBENA UREDBA KOMISIJE (EU) 2018/746
   оd 18. svibnja 2018.
   o izmjeni Provedbene uredbe (EU) br. 809/2014 u pogledu izmjene jedinstvenih zahtjeva i zahtjeva za plaćanje te provjera
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 62. stavak 2. prvi podstavak točke (a) i (b) te članak 78. prvi podstavak točke (b) i (c),
   budući da:

               (1)

               Člankom 15. stavkom 2.a Provedbene uredbe Komisije (EU) br. 809/2014 (2) utvrđen je rok do kojeg korisnici mogu izmijeniti svoje jedinstvene zahtjeve ili zahtjeve za plaćanje nakon obavijesti o rezultatima prethodnih provjera. Kako bi se osiguralo jednako postupanje s korisnicima, primjereno je osigurati da svi korisnici uvijek imaju jednak broj dana nakon roka za obavješćivanje o rezultatima prethodnih provjera kako bi izmijenili svoje jedinstvene zahtjeve ili zahtjeve za plaćanje.

               (2)

               Člankom 24. stavkom 4. Provedbene uredbe (EU) br. 809/2014 predviđeno je da je potrebno provesti fizičke inspekcije na terenu uvijek kad se fotointerpretacijom satelitskih ili zračnih fotografija ne mogu dobiti uvjerljivi rezultati o sukladnosti s kriterijima prihvatljivosti ili točnoj veličini površine koja je predmet administrativnih provjera ili provjera na licu mjesta. Nove tehnologije kao što su sustavi bespilotnih letjelica, fotografije s lokacijskim označivanjem, prijamnici GNSS-a u kombinaciji s programima EGNOS i Galileo, podaci koje su dostavili sateliti misije Sentinel u okviru programa Copernicus i druge omogućuju dobivanje relevantnih podataka o aktivnostima koje se provode na poljoprivrednim površinama. Radi smanjenja opterećenja za nadležna tijela i korisnike, a posebno broja fizičkih inspekcija na terenu, i poticanja upotrebe novih tehnologija u integriranom administrativnom i kontrolnom sustavu primjereno je omogućiti da se odgovarajući dokazi prikupljeni primjenom tih tehnologija i svi ostali relevantni dokumentirani dokazi upotrijebe za provjeru sukladnosti s kriterijima prihvatljivosti, preuzetim obvezama ili drugim obvezama za predmetni program potpore ili mjeru potpore te sukladnosti sa zahtjevima i standardima mjerodavnima za višestruku sukladnost. Fizičke inspekcije na terenu i dalje bi trebalo provoditi ako ti dokazi ne dovedu do uvjerljivih rezultata.

               (3)

               Sateliti misije Sentinel u okviru programa Copernicus integrirani s podacima programa EGNOS/Galileo pružaju relevantne, potpune, besplatne i otvorene podatke koji omogućuju nadzor nad svim poljoprivrednim područjima u državama članicama. Primjereno je državama članicama ili regijama dopustiti upotrebu alternativnih metoda za provođenje provjera sustavnom upotrebom tih ili sličnih podataka i njihovom obradom na automatizirani način te praćenjem slučajeva u kojima automatizirana obrada podataka dovodi do neuvjerljivih rezultata, a da se pritom ne ugrozi sposobnost sustava za postizanje potrebne razine jamstva u pogledu zakonitosti i pravilnosti rashoda (dalje u tekstu: „nadzor”). Stoga je potrebno osigurati pravni okvir kako bi se utvrdili uvjeti pod kojima provjere koje se provode nadzorom u državi članici ili regiji mogu zamijeniti provjere na licu mjesta povezane s površinom.

               (4)

               Ako nadležna tijela na temelju provjera koje se provode nadzorom mogu zaključiti treba li primijeniti administrativnu kaznu iz članka 19.a stavka 3. Delegirane uredbe Komisije (EU) br. 640/2014 (3), trebalo bi predvidjeti da daljnja provjera na licu mjesta u skladu s člankom 33.a Provedbene Uredbe (EU) br. 809/2014 nije potrebna.

               (5)

               Uzimajući u obzir početna ulaganja koje su nadležnim tijelima potrebna radi zamjene postojeće metode provjere na licu mjesta provjerama koje se provode nadzorom, primjereno je predvidjeti određenu fleksibilnost, na temelju koje bi se provjere koje se provode nadzorom obavljale samo za određene programe potpore, mjere potpore ili vrste operacija, te predvidjeti mogućnost postupnog uvođenja provjera koje se provode nadzorom određenog programa potpore ili mjere potpore. Tijekom razdoblja postupnog uvođenja, što bi trebalo biti vremenski ograničeno kako bi se osiguralo jednako postupanje s korisnicima, novim bi se odredbama trebalo osigurati da države članice ili regije postupno prošire primjenu provjera koje se provode nadzorom na cijelo područje obuhvaćeno programom potpore ili mjerom potpore. Takav će pristup omogućiti da se države članice ili regije pripreme za punu provedbu nadzora te prilagode daljnje postupke i informatičke alate koji se upotrebljavaju za analizu podataka. Ako su provjere koje se provode nadzorom ograničene na površine odabrane na temelju jasno definiranih, objektivnih i nediskriminirajućih kriterija, svi korisnici u tim područjima trebali bi podlijegati takvim provjerama.

               (6)

               Primjereno je odrediti minimalni stupanj kontrole kako bi se osiguralo da su provjere sukladnosti s uvjetima prihvatljivosti, zahtjevima i ostalim obvezama zadovoljavajuće u okolnostima u kojima podaci koje su dostavili sateliti misije Sentinel u okviru programa Copernicus nisu relevantni. Fizičke inspekcije na terenu trebalo bi provoditi samo ako dokazi prikupljeni primjenom novih tehnologija kao što su fotografije s lokacijskim označivanjem i sustavi bespilotnih letjelica ili relevantni dokumentirani dokazi ne dovedu do uvjerljivih rezultata ili ako nadležna tijela predvide da nijedna od tih vrsta dokaza neće biti učinkovita pri provjeri sukladnosti s uvjetima prihvatljivosti, zahtjevima i ostalim obvezama koje se ne mogu nadzirati.

               (7)

               Rezultati automatizirane analize podataka prikupljenih satelitima misije Sentinel u okviru programa Copernicus ili sličnih podataka mogli bi poslužiti kao instrument za pomoć korisnicima u usklađivanju sa zahtjevima. Korisnike bi trebalo upozoravati na moguću nesukladnost, a od nacionalnih bi tijela trebalo zahtijevati da u tu svrhu uspostave odgovarajuće alate. Primjereno je propisati da komunikacija s korisnicima o tim rezultatima ne bude obavijest korisniku o namjeri nadležnog tijela da provede provjeru na licu mjesta. Korisnicima bi također trebalo omogućiti da izmijene zahtjeve za potporu ili zahtjeve za plaćanje tako da isprave svoju izjavu o uporabi poljoprivrednih površina pod uvjetom da su ti zahtjevi ispunjeni. Primjereno je i omogućiti da države članice utvrde rok do kojeg te izmjene mogu biti prihvaćene.

               (8)

               Primjereno je pojasniti da se zahtjevi ili podnositelji zahtjeva za koje se utvrdi da nisu valjani ili prihvatljivi za plaćanje u trenutku provjere na licu mjesta ne bi trebali biti dio kontrolne populacije iz koje se uzimaju uzorci za ispunjavanje minimalnih stupnjeva kontrole. Trebalo bi osigurati i da se ti zahtjevi ili podaci o tim podnositeljima zahtjeva upotrijebe za unakrsne provjere kako bi se otkrilo dvostruko podnošenje u prihvatljivim zahtjevima i informacije koje su relevantne za ažuriranje sustava identifikacije zemljišnih parcela.

               (9)

               Kako bi se pojasnilo područje primjene provjera na licu mjesta koje se odnose na obvezu ponovne konverzije u slučaju nepoštovanja obveze u pogledu okolišno osjetljivih trajnih travnjaka, primjereno je predvidjeti da se provjere na licu mjesta provode na parcelama koje se trebaju ponovno konvertirati kako bi se provjerilo je li se poštovala obveza ponovne konverzije.

               (10)

               Kako bi države članice optimizirale odabir uzorka, primjereno je omogućiti više fleksibilnosti pri odabiru kontrolnih uzoraka kako je utvrđeno člancima 30. do 33. Provedbene uredbe (EU) br. 809/2014. Obveznu metodu odabira trebalo bi zamijeniti općim načelima o načinu kombiniranja uzoraka. Nadalje, kako bi se dobila reprezentativna stopa pogreške, trebalo bi osigurati minimalni nasumični uzorak za svaki program potpore i svaku mjeru potpore. Kako bi se zadržao pristup temeljen na riziku za provjere plaćanja za ekologizaciju, primjereno je definirati metodu odabira za relevantne kontrolne uzorke.

               (11)

               Kako bi se olakšala provedba integriranog sustava i smanjilo vrijeme obavljanja kontrola, mogućnost ograničenja provjera koje se odnose na mjerenje površine na nasumični uzorak od 50 % prijavljenih poljoprivrednih parcela trebalo bi proširiti tako da se obuhvate i provjere koje se odnose na prihvatljivost.

               (12)

               Za potrebe nadzora provedbe provjera koje se provode nadzorom trebalo bi predvidjeti obvezu obavješćivanja za države članice.

               (13)

               Provedbenu uredbu (EU) br. 809/2014 trebalo bi stoga na odgovarajući način izmijeniti.

               (14)

               Kako bi se omogućilo da države članice u svojem integriranom administrativnom i kontrolnom sustavu što prije počnu upotrebljavati nove tehnologije, nova bi se pravila o jedinstvenim zahtjevima i zahtjevima za plaćanje te provjerama trebala početi primjenjivati od godine zahtjeva 2018. Ova bi Uredba stoga trebala stupiti na snagu na dan objave u Službenom listu Europske unije.

               (15)

               Mjere predviđene ovom Uredbom u skladu su s mišljenjem Odbora za upravljanje izravnim plaćanjima i Odbora za ruralni razvoj,

         DONIJELA JE OVU UREDBU:
   Članak 1.
   Provedbena uredba (EU) br. 809/2014 mijenja se kako slijedi:

               (1)

               članak 15. mijenja se kako slijedi:

                           (a)

                           umeće se sljedeći stavak 1.b:
                           „1.b   Ako se provjere koje se provode nadzorom obavljaju u skladu s člankom 40.a, korisnici mogu izmijeniti jedinstveni zahtjev ili zahtjev za plaćanje u pogledu uporabe pojedinačne poljoprivredne parcele pod uvjetom da se poštuju zahtjevi u okviru programa izravnih plaćanja ili mjere ruralnog razvoja.”;

                           (b)

                           stavak 2.a zamjenjuje se sljedećim:
                           „2.a   Izmjene nakon prethodnih provjera provedene u skladu sa stavkom 1.a prijavljuju se nadležnom tijelu najkasnije devet kalendarskih dana nakon krajnjeg roka za obavješćivanje korisnika o rezultatima prethodnih provjera iz članka 11. stavka 4.
                           Takve se obavijesti šalju u pisanom obliku ili putem obrasca zahtjeva za geoprostornu potporu.”;

                           (c)

                           umeće se sljedeći stavak 2.b:
                           „2.b   Izmjene izvršene u skladu sa stavkom 1.b prijavljuju se nadležnom tijelu najkasnije do datuma koji odredi to nadležno tijelo. Datum mora biti najmanje 15 kalendarskih dana prije datuma isplate prve rate ili predujma korisnicima u skladu s člankom 75. Uredbe (EU) br. 1306/2013.
                           Takve se obavijesti šalju u pisanom obliku ili putem obrasca zahtjeva za geoprostornu potporu.”;

                           (d)

                           u stavku 3., dodaje se sljedeći drugi podstavak:
                           „Za potrebe prvog podstavka obveza iz članka 40.a stavka 1. točke (d) ne smatra se obaviješću korisniku da nadležno tijelo namjerava izvršiti provjeru na licu mjesta.”;

               (2)

               u članku 24. stavak 4. zamjenjuje se sljedećim:
               „4.   Nadležno tijelo provodi fizičke inspekcije na terenu u slučaju da fotointerpretacija satelitskih ili zračnih ortofotografija ili drugi relevantni dokazi, uključujući dokaze koje je dostavio korisnik na zahtjev nadležnog tijela, nisu doveli do rezultata na temelju kojih bi se mogli donijeti konačni zaključci kako bi nadležno tijelo bilo uvjereno u prihvatljivost ili, prema potrebi, točnu veličinu površine koja je predmet administrativnih provjera ili provjera na licu mjesta.”;

               (3)

               u članku 29. stavku 1. dodaje se sljedeći treći podstavak:
               „Podaci iz prijava ili podaci o podnositeljima zahtjeva za koje se utvrdi da nisu valjani ili prihvatljivi za plaćanje iz članka 34. stavka 1. upotrebljavaju se za potrebe ovog stavka prvog podstavka točaka (a), (c) i (e).”;

               (4)

               U članku 31. stavku 1. točka (g) zamjenjuje se sljedećim:

                           „(g)

                           100 % svih parcela na koje se primjenjuje obveza ponovnog konvertiranja zemljišta u zemljište pod trajnim travnjakom u skladu s člankom 42. Delegirane uredbe (EU) br. 639/2014”;

               (5)

               u članku 33.a stavak 2. zamjenjuje se sljedećim:
               „2.   Daljnja provjera na licu mjesta iz stavka 1. nije potrebna ako je na temelju utvrđenog prekoračenja u prijavi u godini utvrđivanja izvršeno ažuriranje predmetnih referentnih parcela u sustavu identifikacije zemljišnih parcela kako je navedeno u članku 5. Delegirane uredbe (EU) br. 640/2014 ili ako se provjere koje se provode nadzorom iz članka 40.a ove Uredbe obavljaju za predmetni program potpore ili mjeru potpore u sljedećoj godini zahtjeva i nadležno tijelo na temelju njih može zaključiti treba li primijeniti administrativnu kaznu iz članka 19.a stavka 3. Delegirane uredbe (EU) br. 640/2014.”;

               (6)

               članak 34. mijenja se kako slijedi:

                           (a)

                           stavci 1., 2. i 3. zamjenjuju se sljedećim:
                           „1.   Zahtjevi ili podnositelji zahtjeva za koje se utvrdi da nisu valjani ili prihvatljivi za plaćanje u trenutku podnošenja zahtjeva ili nakon administrativnih provjera ili provjera na licu mjesta nisu dio kontrolne populacije.”
                           2.   Za potrebe članaka 30. i 31. odabirom uzorka osigurava se:

                                       (a)

                                       da se od 1 % do 1,25 % kontrolne populacije iz članka 30. točaka (a) do (f) i točke (h) te članka 31. stavka 1. točaka (a), (c), (d) i (e) odabire nasumično;

                                       (b)

                                       da se od 0,6 % do 0,75 % kontrolne populacije iz članka 31. stavka 1. točke (b) odabire nasumično;

                                       (c)

                                       da se od 4 % do 5 % kontrolne populacije iz članka 31. stavka 1. točke (h) odabire nasumično;

                                       (d)

                                       da se preostali broj korisnika u kontrolnom uzorku iz članka 31. stavka 1. točaka (a) do (e) i točke (h) odabire na temelju analize rizika.

                                 Za potrebe članka 31. države članice moraju osigurati reprezentativnost kontrolnog uzorka u pogledu različitih praksi.
                           Dodatni korisnici koji podliježu provjerama na licu mjesta za potrebe članka 31. stavka 3. prvog podstavka odabiru se na temelju analize rizika.
                           3.   Za potrebe članaka 32. i 33. nasumično se odabire 20 % do 25 % najmanjeg broja korisnika koji podliježu provjerama na licu mjesta, a ako se primjenjuje članak 32. stavak 2.a, 100 % kolektiva te od 20 % do 25 % obveza koje podliježu provjerama na licu mjesta. Preostali broj korisnika i obveza koji će biti predmet provjera na licu mjesta odabire se na temelju analize rizika.
                           Za potrebe članaka 32. i 33. slučajni uzorak može također uključivati korisnike koji su već nasumično odabrani u skladu sa stavkom 2. točkama (a), (b) i (c) ili dodatne korisnike koji su nasumično odabrani u skladu s člankom 26. stavkom 4. drugim podstavkom ili oboje. Broj takvih korisnika u kontrolnom uzorku ne prelazi njihov udio u kontrolnoj populaciji.
                           Za potrebe članka 32. države članice mogu, kao rezultat analize rizika, odrediti posebne mjere ruralnog razvoja koje se primjenjuju na korisnike.”;

                           (b)

                           umeće se sljedeći stavak 4.a:
                           „4.a   Za potrebe članaka od 30. do 33. i članka 40.a stavka 1. točke (c) isti se korisnik može upotrijebiti radi poštovanja nekoliko predmetnih minimalnih stupnjeva kontrole pod uvjetom da nije ugrožena učinkovitost odabira zahtijevanih uzoraka odabranih na temelju rizika.
                           Provjere na licu mjesta u pogledu odabranih korisnika mogu se ograničiti na program potpore ili mjeru ruralnog razvoja za koje su odabrani ako se već poštuju minimalni stupnjevi kontrole drugih programa potpore ili mjera potpore za koje su podnijeli zahtjev.”;

                           (c)

                           u stavku 5. točka (b) zamjenjuje se sljedećim:

                                       „(b)

                                       uspoređivanjem rezultata u pogledu razlike između prijavljene površine i utvrđene površine u uzorku odabranom na temelju rizika i nasumično odabranom uzorku; ili uspoređivanjem rezultata u pogledu razlike između prijavljenih životinja i utvrđenih životinja u uzorku odabranom na temelju rizika i nasumično odabranom uzorku;”;

               (7)

               članak 38. mijenja se kako slijedi:

                           (a)

                           stavak 1. zamjenjuje se sljedećim:
                           „1.   Provjere prihvatljivosti i mjerenje stvarne površine poljoprivredne parcele kao dio provjere na licu mjesta mogu se ograničiti na nasumično odabrani uzorak od najmanje 50 % poljoprivrednih parcela za koje je zahtjev za potporu ili zahtjev za plaćanje dostavljen u okviru programa potpore povezane s površinom ili mjera ruralnog razvoja. Ako se tom provjerom uzorka otkrije nesukladnost, sve se poljoprivredne parcele mjere i podvrgavaju provjerama prihvatljivosti ili se iz mjerenog uzorka ekstrapoliraju zaključci.”;

                           (b)

                           u stavku 7. riječi „članak 17. stavak 1. točka (b) Delegirane uredbe (EU) br. 640/2014” zamjenjuju se riječima „članak 17. Delegirane uredbe (EU) br. 640/2014”;

                           (c)

                           u stavku 8. riječi „dva odvojena mjerenja” zamjenjuju se riječima „odvojena mjerenja”;

               (8)

               U članku 39. stavak 1. zamjenjuje se sljedećim:
               „1.   Prihvatljivost parcela provjerava se svim primjerenim sredstvima, uključujući dokaze koje je dostavio korisnik na zahtjev nadležnog tijela. Ta provjera, prema potrebi, uključuje i provjeru usjeva. U tu se svrhu prema potrebi traže dodatni dokazi.”

               (9)

               u članku 40. točka (b) zamjenjuje se sljedećim:

                           „(b)

                           obavlja fizičke inspekcije na terenu svih poljoprivrednih parcela za koje se fotointerpretacijom ili drugim relevantnim dokazima koje je zatražilo nadležno tijelo ne može potvrditi točnost prijave površina u mjeri u kojoj to nadležno tijelo smatra zadovoljavajućim;”;

               (10)

               umeće se sljedeći članak 40.a:
               „Članak 40.a
               Provjere koje se provode nadzorom
               1.   Nadležna tijela mogu obavljati provjere koje se provode nadzorom. Ako to odluče, dužna su:

                           (a)

                           uspostaviti postupak redovitog i sustavnog promatranja, praćenja i procjene svih kriterija prihvatljivosti, preuzetih i drugih obveza koje se mogu nadzirati podacima koje su dostavili sateliti misije Sentinel u okviru programa Copernicus ili drugim podacima s barem jednakom vrijednošću, tijekom razdoblja u kojem je moguće donijeti zaključke o prihvatljivosti zatražene pomoći ili potpore;

                           (b)

                           provesti, ako je potrebno, odgovarajuće popratne mjere kako bi se donio zaključak o prihvatljivosti zatražene pomoći ili potpore;

                           (c)

                           provesti provjere za 5 % korisnika na koje se odnose kriteriji prihvatljivosti, preuzete i druge obveze koji se ne mogu nadzirati podacima koje su dostavili sateliti misije Sentinel u okviru programa Copernicus ili drugim podacima s barem jednakom vrijednošću te koje su relevantne za donošenje zaključka o prihvatljivosti pomoći ili potpore. Od 1 % i 1,25 % korisnika odabire se nasumično. Ostali korisnici odabiru se na temelju analize rizika;

                           (d)

                           obavijestiti korisnike o odluci da će obavljati provjere koje se provode nadzorom i uspostaviti odgovarajuće alate za komunikaciju s korisnicima barem o upozorenjima i dokazima koji se zahtijevaju za potrebe točaka (b) i (c).

                     Za potrebe točaka (b) i (c) fizičke inspekcije na terenu provode se ako na temelju relevantnih dokaza, uključujući dokaze koje je dostavio korisnik na zahtjev nadležnog tijela, nije moguće donijeti zaključak o prihvatljivosti zatražene pomoći ili potpore. Fizičke inspekcije na terenu mogu se ograničiti na provjere kriterija prihvatljivosti, preuzetih i drugih obveza koje su relevantne za donošenje zaključaka o prihvatljivosti zatražene pomoći ili potpore.
               2.   Ako nadležno tijelo obavlja provjere koje se provode nadzorom u skladu sa stavkom 1., ako može dokazati učinkovite operativne postupke kojima se ispunjavaju zahtjevi utvrđeni u člancima 7., 17. i 29. ove Uredbe te ako je dokazalo da je kvaliteta sustava identifikacije poljoprivrednih parcela procijenjena u skladu s člankom 6. Delegirane uredbe (EU) br. 640/2014,

                           (a)

                           ne primjenjuju se članci 25., 26., 30., 31., 32., 34., 35., 36., članak 37. stavci 2., 3. i 4. te članci 38. i 40. ove Uredbe;

                           (b)

                           provjera sadržaja tetrahidrokanabinola u biljkama konoplje provedena u skladu s člankom 9. Delegirane uredbe (EU) br. 639/2014 obavlja se za 30 % površine ili 20 % površine ako je u državi članici na snazi sustav prethodnog odobrenja.

                     3.   Nadležno tijelo može odlučiti primjenjivati provjere koje se provode nadzorom na razini pojedinačnog programa potpore povezanog s površinom ili mjere potpore ili vrste operacije odnosno na određene skupine korisnika koji podliježu provjerama na licu mjesta za plaćanje za ekologizaciju, kako je navedeno u članku 31. stavku 1. točkama (a) do (h).
               Nadležno tijelo može u prve dvije godine primjene odlučiti primijeniti provjere koje se provode nadzorom na korisnike programa potpore ili mjere potpore na površinama koje su odabrane na temelju objektivnih i nediskriminirajućih kriterija. U takvim slučajevima područja koja podliježu provjerama koje se provode nadzorom u drugoj godini primjene moraju biti veća nego u prvoj godini primjene.
               Ako nadležno tijelo odluči provesti provjere u skladu s prvim ili drugim podstavkom, stavci 1. i 2. primjenjuju se samo na korisnike koji podliježu provjerama koje se provode nadzorom.”;

               (11)

               umeće se sljedeći članak 40.b:
               „Članak 40.b
               Obavijesti
               Države članice do 1. prosinca kalendarske godine koja prethodi kalendarskoj godini u kojoj započinju obavljati provjere koje se provode nadzorom obavješćuju Komisiju o svojoj odluci da će obavljati provjere koje se provode nadzorom te navode programe ili mjere ili vrste operacija i, prema potrebi, površine s takvim programima ili mjerama koje podliježu provjerama koje se provode nadzorom i kriterije za njihov odabir.
               Međutim, ako je nadležno tijelo odlučilo obavljati provjere koje se provode nadzorom od godine zahtjeva 2018., obavijest se dostavlja u roku od jednog mjeseca nakon stupanja na snagu ove Uredbe u Službenom listu Europske unije.”;

               (12)

               članak 41. mijenja se kako slijedi:

                           (a)

                           u stavku 1., dodaje se sljedeći drugi podstavak:
                           „Ako se provjere koje se provode nadzorom obavljaju u skladu s člankom 40.a, ne primjenjuje se prvi podstavak točke (b) do (e). Izvješće o kontroli mora sadržavati rezultate provjera koje se provode nadzorom na razini parcele.”;

                           (b)

                           u stavku 2. treći podstavak zamjenjuje se sljedećim:
                           „Ako se provjera na licu mjesta obavlja daljinskim istraživanjem u skladu s člankom 40. ili nadzorom u skladu s člankom 40.a, države članice mogu odlučiti da korisniku ne dopuste mogućnost potpisivanja izvješća o kontroli ako provjerom s pomoću daljinskog istraživanja ili nadzorom nisu otkrivene nesukladnosti. Ako se tim provjerama ili nadzorom otkrije nesukladnost, dopušta se mogućnost potpisivanja izvješća prije nego što nadležno tijelo na temelju nalaza donese zaključke u pogledu smanjenja, odbijanja, ukidanja ili administrativnih kazni koji iz toga proizlaze.”;

               (13)

               u članku 70. stavak 3. zamjenjuje se sljedećim:
               „3.   Prema potrebi, provjere na licu mjesta mogu se obavljati tehnikama daljinskog istraživanja ili s pomoću podataka koje su dostavili sateliti misije Sentinel u okviru programa Copernicus ili drugih podataka s barem jednakom vrijednošću.”.

         Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. siječnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 549.

      (2)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).

      (3)  Delegirana uredba Komisije (EU) br. 640/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava te uvjeta za odbijanje ili obustavu plaćanja i administrativne kazne koje se primjenjuju za izravna plaćanja, potporu ruralnom razvoju i višestruku sukladnost (SL L 181, 20.6.2014., str. 48.).


title: Provedbena uredba Vijeća (EU) 2018/827 od 4. lipnja 2018. o provedbi Uredbe (EU) br. 267/2012 o mjerama ograničavanja protiv Irana

text:
               6.6.2018

               HR

               Službeni list Europske unije

               L 140/3

         PROVEDBENA UREDBA VIJEĆA (EU) 2018/827
   od 4. lipnja 2018.
   o provedbi Uredbe (EU) br. 267/2012 o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 (1), a posebno njezin članak 46. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 23. ožujka 2012. donijelo Uredbu (EU) br. 267/2012.

               (2)

               U skladu s člankom 46. stavkom 7. Uredbe (EU) br. 267/2012, Vijeće je preispitalo popis uvrštenih fizičkih osoba i subjekata navedenih u prilozima IX. i XIV. toj uredbi.

               (3)

               Vijeće je zaključilo da bi unose u vezi s određenim osobama i subjektima navedenima u Prilogu IX. Uredbi (EU) br. 267/2012 trebalo ažurirati.

               (4)

               Uredbu (EU) br. 267/2012 trebalo bi stoga na odgovarajući način izmijeniti,

         DONIJELA JE OVU UREDBU:
   Članak 1.
   Prilog IX. Uredbi (EU) br. 267/2012 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 4. lipnja 2018.

            Za Vijeće

            Predsjednica

         T. TSACHEVA

      (1)  SL L 88, 24.3.2012., str. 1.

      PRILOG
      Prilog IX. Uredbi (EU) br. 267/2012 mijenja se kako slijedi:

                  1.

                  pod naslovom „I. Osobe i subjekti uključeni u nuklearne aktivnosti i aktivnosti povezane s balističkim raketama te osobe i subjekti koji pružaju potporu vladi Irana”, sljedeći unosi zamjenjuju odgovarajuće unose na popisu navedenom pod podnaslovom „B. Subjekti”:

                              Ime

                              Podaci za utvrđivanje identiteta

                              Razlozi

                              Datum uvrštenja na popis

                              „42.(g)

                              Shetab Gaman (također poznat pod nazivom Taamin Gostaran Pishgaman Azar)

                              Adresa: Norouzi Alley, No 2, Larestan Street, Motahari Avenue, Teheran

                              Djeluje u ime društva Yasa Part.

                              26.7.2010.

                              49.

                              Noavaran Pooyamoj (također poznat pod nazivom Noavaran Tejarat Paya, Bastan Tejerat Mabna, Behdis Tejarat (ili Bazarganis Behdis Tejarat Alborz Company ili Behdis Tejarat General Trading Company), Fanavaran Mojpooya, Faramoj Company (ili Tosee Danesh Fanavari Faramoj), Green Emirate Paya, Mehbang Sana, Mohandesi Hedayat Control Paya, Pooya Wave Company, Towsee Fanavari Boshra)

                              Sudjelovanje u nabavi materijala pod nadzorom koji se neposredno upotrebljavaju u proizvodnji centrifuga za iranski program obogaćivanja urana.

                              23.5.2011.

                              55.

                              Ashtian Tablo

                              Ashtian Tablo – No 67, Ghods mirheydari St, Yoosefabad, Teheran

                              Sudjelovanje u proizvodnji specijalizirane električne opreme i materijala koji se neposredno upotrebljavaju u iranskom nuklearnom sektoru i opskrbi tom opremom i materijalima.

                              23.5.2011.”

                  2.

                  pod naslovom „II. Islamska revolucionarna garda (IRGC)”, sljedeći unosi zamjenjuju odgovarajuće unose na popisu navedenom pod podnaslovom „A. Osobe”:

                              Ime

                              Podaci za utvrđivanje identiteta

                              Razlozi

                              Datum uvrštenja na popis

                              „1.

                              Brigadni general IRGC-a Javad DARVISH-VAND

                              Bivši zamjenik MODAFL-a zadužen za inspekcijski nadzor, odgovoran za sve objekte i instalacije MODAFL-a koji je i dalje povezan s MODAFL-om i IRGC-om, između ostaloga, pružanjem usluga.

                              23.6.2008.

                              8.

                              Brigadni general IRGC-a Mohammad Reza NAQDI

                              Rođen 1953. u Nadjafu (Irak)

                              Zamjenik zapovjednika IRGC-a za kulturna i socijalna pitanja. Bivši zapovjednik snaga pokreta otpora Basij.

                              26.7.2010.

                              10.

                              Rostam QASEMI (također poznat kao Rostam GHASEMI)

                              Rođen 1961.

                              Bivši zapovjednik Khatam al-Anbiya.

                              26.7.2010.

                              19.

                              Brigadni general IRGC-a Amir Ali Haji ZADEH (također poznat kao Amir Ali HAJIZADEH)

                              Zapovjednik zračnih snaga IRGC-a.

                              23.1.2012.”